Irene-Maria Lindi

Irene-Maria Lindi (aastatel 1971–1976 Irene-Maria Tehva; 2. november 1943 Tallinn – 22. oktoober 2017) oli eesti pianist ja klaveripedagoog.

Ta õppis klaverit aastatel 1954–1959 Haapsalu Lastemuusikakoolis Alice Kansa juures, muusikateooriat Cyrillus Kreegi juures; seejärel lõpetas ta aastal 1964 Tallinna Muusikakooli Hilja Olmi õpilasena. Aastal 1969 lõpetas ta Tallinna Riikliku Konservatooriumi professor Bruno Luki klassis.

Ta töötas aastast 1969 Tallinna Riiklikus Konservatooriumis üldklaveripedagoogina. Tema õpilasteks olid Lauri Väinmaa, Jaan Õun, Endel Nõgene, Ulrika Kristian, Juhan Tralla, Harry Traksmann, Andrus Haav, Ruth Haav ja Risto Joost.

Isiklikku 
Tema poeg on ettevõtja ja jalgpallitegelane Kuno Tehva. Tema emapoolne vanaema oli muusikapedagoog Alice Kansa, isapoolne vanaisa Nõmme linnapea Johannes Lindemann.

Välislingid 
Irene-Maria Lindi 2. XI 1943 – 22. X 2017

Eesti pianistid
Eesti Muusika- ja Teatriakadeemia õppejõud
Eesti Muusika- ja Teatriakadeemia vilistlased
Hiiu kalmistule maetud
Sündinud 1943
Surnud 2017